AWANG SULONG MERAH MUDA. 39 
Hata bebérapa lama-nya, maka sampai-lah émpat bulan 
lalu-lah hamil tuan putéri Si Hélang Bakau lalu bérkata tuan- 
ku Si Helang Laut ka-pada istéri-nya tuan putéri Si Hélang 
Bakau, “Sékarang ini adinda télah sampai-lah tujoh bulan; 
baik kita mélénggang pérut.”’ 
_Di-pukul taboh larangan, 
Ményahut taboh yang banyak, 
Sélang-séli taboh bérkéliling. 
Maka bérgadoh-lah pénghulu yang émpat suku lémbaga 
yang duabélas suku déngan ségala juwak-juwak hulubalang 
rayat tantéra yang banyak datang méngadap. Maka titah 
baginda: ~ Beta minta buatkan balai, minta sudahkan didalam 
tiga. hari.’ Maka sémbah-lah sakalian pénghulu lémbaga dan 
orang bésar-bésar: Titah tuanku patek jungong.” Sa-télah 
tiga hari lama-nya, maka mustaed-lah sudah sakalian kéalatan 
balai itu, lalu bértitah baginda: ““Jikalau sudah sédia chukup 
sakalian-nya, pergi-lah panggil isi négéri: héndak chari sakalian 
pérmainan, orang 
Pandai pénchak déngan silat, 
Pandai géndang déngan gérébana, 
Pandai rébab déngan kéchapi.” 
Maka pérdana méntéri pun ményémbah lalu-lah bérmohon 
pérgi ménchari bérjénis-jénis pérmainan sérta mémanggil orang 
yang banyak. Télah sampai tiga hari, 1a pun balek méngadap 
mémbawa ségala jénis pérmainan itu. Maka bérhimpun-lah 
sakalian isi négéri, tiada téntu gélar déngan nama. Maka pada 
waktu yang baik pétang ahad malam isnin lalu-lah di-mulai bér- 
jaga-jaga tuanku Si Hélang Laut. Maka di-potong kérbau tiga 
ekur. Maka bértitah tuanku $i Hélang Laut kapada Bujang 
Sélamat: “ Pérgi-lah éngkau, ’Lamatjémput bidan yang bértujoh.” 
Lalu pérgi Bujang Sélamat méngambil 
Tepak jorong, tepak Mangkasar; 
Kain chindai panjang bérambu 
(Akan pémbungkus tepak-nya itu). 
R, A. Soc., No» 52, 1908. 
